194 MISSIONS DIPLOMATIQUES 



Sophia est ung bourg très-ample et habité la pluspart des chrestiens Ragu- 

 siens. Nous avons esté logés au logis du seigneur Benediclo de Georgiis, 

 Ragusien , et après souper, avons esté aux baings, qu'il y at illecq très- 

 beaux et bien sains. Nous avons demeuré le lendemain encores audict lieu, 

 à raison de la mort d'ung de noz serviteurs, quy adveint soudainement, et 

 nous estonna grandement. En ladicte Sophia y at ung temple édifiée par 

 les Grecqz, ayant une tour de telle grandeur que mille meschites ne la 

 peuvent esgaller. On maintenoit que les Turcqz ont plusieurs fois tasché 

 d'égaler ladicte tour, mais que ce at esté en vain. Les maisons sont toutes 

 de bois, et partant fort subjectes au feux. Ce bourg est bien fréquenté et 

 habité d'une infinité de marchands. 



Menais Aitguslus, Kal. Aiigusti. — Sommes de grand matin parlys de Sophia, 

 et ayantz passé ung bras de la rivière d'Iscara, avons continué nostre 

 chemin par une large playne, et ayantz passé une eaue assez large qui se 

 desgorge dans Iscara, sommes finablement, par ung chemin montaigneux 

 et deshabité , descenduz en une vallée assez plaisante , où y avoit une seule 

 bourgade de dix à douze maisons, appelé Dragonia , oii avons passé la nuict. 



II". — Continuantz nostre chemin par ladicte vallée, après avoir faict 

 environ quatre mille pas, avons, par aulcuns destroicts ouverts néantmoings 

 pour chariots, monté une montaigne assez facile, et descendantz, avons 

 passé à guet la rivière de Nissana, laquelle prend sa source des montai- 

 gnes voisines, et mesmes de celles qu'avions présentement passées, et tire 

 vers l'Orient et Septentrion, jusques en la ville de Nisca, où elle se des- 

 gorge dans la rivière de Murana; elle produict des escrevisses très-excel- 

 lentes. Depuis avons continuée, aulcune fois par playnes, aultre fois par 

 montaignes, jusques près une ville que les Bulgariens appellent Pyrot, et 

 les Turcqz Sareck, et avons passé la nuict au villaige appelle Zcredoregk. 



111°. — Nous sommes, à nostre accoustumé, mis de bonne heure en 

 chemin, et estantz entrés dans ung destroict, avons monté une montaigne 

 pas trop haulte, mais assez aspre, de laquelle avons monté une aultre 

 montaigne qu'ilz nomment Hannowitza, laquelle n'est guères haulte, mais 

 fort estroicte, par la vallée de laquelle court la rivière de Nissana et at à 

 son costé un petit bourg appelle Clisma Kymorwitza, où nous avons de- 



